Ուլլար Լանոն իր հերթին շնորհակալություն է հայտնել «Փորձաքննությունների ազգային բյուրո» ՊՈԱԿ-ի տնօրեն Ա. Հովսեփյանին հրավերի և ջերմ ընդունելության համար` ներկայացնելով մի շարք միջազգային այնպիսի ծրագրերի վերաբերյալ արժեքավոր տեղեկատվություն, որոնցում կարող են մասնակցություն ունենալ կազմակերպության փորձագետները, մասնավորապես՝ TAIEX ծրագիրը, որն իրականացնում է տեխնիկական աջակցություն և տեղեկատվության փոխանակում, EUROPEAN FORENSIC SCIENCE AREA 2020 - ENFSI-ի կողմից ֆինանսավորվող ծրագիրը, CENTRAL ASIAN PARTNERSHIP նոր անկախացած հանրապետություններին աջակցության հնարավորություններով ծրագիրը և այլն: Մանրամասն քննարկվել են նաև կազմակերպության տարբեր փորձագիտական ստորաբաժանումների լաբորատորիաների միջազգային հավատարմագրման գործընթացների իրագործման հարցերում աջակցություն ստանալու հետ կապված մի շարք կարևոր հարցեր: Պատվիրակության ներկայացուցիչներն Ուլլար Լանոյի գլխավորությամբ իրենց պատրաստակամությունն են հայտնել աջակցելու «Փորձաքննությունների ազգային բյուրո» ՊՈԱԿ-ին ԻՍՕ 17025 միջազգային ստանդարտների ներդրման օպտիմալ ուղիների մշակման և իրագործման ուղղությամբ, ինչպես նաև տրամադրել տեղեկություններ Դատափորձագիտական ինստիտուտների եվրոպական ցանցի կառավարման խորհրդի «Որակի ու իրազեկության» (QCC) մշտական հանձնաժողովի կողմից իրականացվող ծրագրերի և այլ կարևոր հարցերի վերաբերյալ: Պայմանավորվածություն է ձեռք բերվել ակտիվ համագործակցության շարունակման համար: